bittergrønn
Store norske leksikon,Biologi,Planteriket,Dekkfrøete planter,Tofrøbladete planter,Lyngordenen,Lyngfamilien,Bittergrønnslekta
Bittergrønn er en 20 centimeter høy dvergbusk i lyngfamilien. I Norge er bittergrønn på Artsdatabanken sin rødliste som sterkt truet og fredet.
Beskrivelse Bittergrønn har blanke, tungeformete blad og røde blomster i skjerm. Bladene smaker bittert. Utbredelse Bittergrønn vokser på sørlige Østlandet. Bruk Bittergrønn er brukt i folkemedisin mot blærelidelser og som urindrivende middel. Systematikk Nivå   Norsk navn   Vitenskapelig navn       Art   Bittergrønn   Chimaphila umbellata     Slekt   Bittergrønnslekta   Chimaphila     Familie   Lyngfamilien   Ericaceae     Orden   Lyngordenen   Ericales     Klasse   Tofrøblada planter   Dicotyledoneae     Rekke   Dekkfrøa planter   Angiospermae     Rike   Planteriket   Plantae Rødlistestatus Bittergrønn er på Artsdatabanken sin Norsk rødliste for arter 2021 oppført som sterkt truet (EN). Bakgrunnen er at arten, som har et begrenset og kraftig fragmentert forekomstareal, er i en pågående nedgang. Nedgangen har hovedsakelig sammenheng med skogbruk. Les mer i Store norske leksikon Artsdatabanken lyngfamilien Eksterne lenker Vurdering av bittergrønn i Norsk rødliste for arter 2021 forskrift om fredning av truede arter